NORAKSTS

|  |  |
| --- | --- |
| 24.08.2023. | Nr.9/9 |

###### PAR SADARBĪBU AR LATVIJAS INVESTĪCIJU UN ATTĪSTĪBAS AĢENTŪRU EIROPAS SAVIENĪBAS KOHĒZIJAS POLITIKAS PROGRAMMAS 2021.–2027. GADAM 1.2.3. SPECIFISKĀ ATBALSTA MĒRĶA “VEICINĀT ILGTSPĒJĪGU IZAUGSMI, KONKURĒTSPĒJU UN DARBA VIETU RADĪŠANU MVU, TOSTARP AR PRODUKTĪVĀM INVESTĪCIJĀM” 1.2.3.1. PASĀKUMA “ATBALSTS MVU INOVATĪVAS UZŅĒMĒJDARBĪBAS ATTĪSTĪBAI” ĪSTENOŠANĀ

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 12.punktu, likuma “Par pašvaldību budžetiem” 22.panta otro daļu, Ministru kabineta 2023. gada 13. jūlija noteikumu Nr. 407 “Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” īstenošanas noteikumi” 17.punktu un Latvijas investīciju un attīstības aģentūras Jelgavas biznesa inkubatora vadītājas 2023. gada 11. augusta iesniegumu, lai veicinātu uzņēmējdarbības attīstību Jelgavas valstspilsētā un nodrošinātu atbalstu komersantu biznesa ideju īstenošanai, kā arī, izvērtējot J.Stroda sniegto informāciju un konstatējot, ka amata savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai, saskaņā ar likuma “Par interešu konflikta novēršanu valsts amatpersonu darbā” 8.1 panta 41 daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesaistīties kā sadarbības partnerim Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” īstenošanā, slēdzot sadarbības līgumu ar Latvijas investīciju un attīstības aģentūru (pielikumā).
2. Sadarbības līguma ietvaros Jelgavas valstspilsētas pašvaldības budžetā paredzēt finansējumu Jelgavas biznesa inkubatora nomāto telpu Peldu ielā 7, Jelgavā 176 m2 platībā nomas maksas segšanai – gadā 10 222,08 *euro* (desmit tūkstoši divi simti divdesmit divi *euro* un astoņi centi), t.sk. pievienotās vērtības nodoklis 21%, laika periodā no 2024. gada 1. janvāra līdz 2029. gada 31. decembrim.
3. Deleģēt darbam Latvijas investīciju un attīstības aģentūras pārstāvniecības Jelgavā inkubācijas uzņemšanas un vērtēšanas komisijā (turpmāk – Komisija):
	1. Juriju Strodu – Jelgavas valstspilsētas pašvaldības domes priekšsēdētāja vietnieku tautsaimniecības jautājumu programmā.
	2. Gunitu Osīti – Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta vadītāju, kas aizvieto Juriju Strodu viņa prombūtnes laikā.
	3. Līgu Miķelsoni – Jelgavas valstspilsētas pašvaldības profesionālās tālākizglītības iestādes “Zemgales reģiona Kompetenču attīstības centrs” Uzņēmējdarbības atbalsta nodaļas vadītāju.
	4. Sarmīti Vīksnu – Jelgavas valstspilsētas pašvaldības profesionālās tālākizglītības iestādes “Zemgales reģiona Kompetenču attīstības centrs” vadītāju, kas aizvieto Līgu Miķelsoni viņas prombūtnes laikā.
4. Izdarīt Jelgavas valstspilsētas pašvaldības domes 2023. gada 27. aprīļa lēmumā Nr.4/31 “Atļauja savienot amatpersonas amatus Jurijam Strodam” šādus grozījumus:
	1. Papildināt 1.punktu aiz vārdiem “Jelgavas valstspilsētas pašvaldības sociālās uzņēmējdarbības ideju konkursa “Impulss” komisijas priekšsēdētāja vietnieks” ar vārdiem “Latvijas investīciju un attīstības aģentūras pārstāvniecības Jelgavā komersantu inkubācijas uzņemšanas un vērtēšanas komisijas loceklis”.
	2. Papildināt 2.punktu aiz vārdiem “Jelgavas valstspilsētas pašvaldības sociālās uzņēmējdarbības ideju konkursa “Impulss” komisijas priekšsēdētāja vietnieks” ar vārdiem “Latvijas investīciju un attīstības aģentūras pārstāvniecības Jelgavā komersantu inkubācijas uzņemšanas un vērtēšanas komisijas loceklis”.
5. Pilnvarot Jelgavas valstspilsētas pašvaldības iestādi “Centrālā pārvalde” slēgt sadarbības līgumu ar Latvijas investīciju un attīstības aģentūru un veikt visas nepieciešamās darbības sadarbības līguma īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja sekretāre  Ž.Memena

2023. gada 24. augustā